ગૃહસુશોભનની વસ્તુઓના વેપારીઓ લાંબા સમયથી ફૂટપાથ કબજે કરીને બેઠાં છે. આ રસ્તાઓ ભારે ટ્રાફિકવાળા હોવાથી પગપાળા જતા લોકો માટે રસ્તા પરથી ચાલવું જોખમી છે. નગરપાલિકાના પ્રમુખે જણાવ્યું કે, ‘આવા વેપારીઓ થોડા સમય માટે આવે છે. તેઓને ના પાડવા છતાં કે તેમને ઉઠાડી મૂક્યા પછી પણ વારંવાર જે તે જગ્યાએ વેપાર કરવા લાગી જતાં હોય છે. તો તેમની પાસેથી મંજૂરી પેટે થોડી રકમ લઇને પાલિકાને ‘આવક’ થાય તેવું શા માટે ન કરવું?’ ટાઉનહોલ પાસે તો વેપારીઓએ સોનાની લગડી જેવી જગ્યા માટે મહિનાના ૩૬૦૦ ભરીને ત્યાં પતરાંના શેડ પાકાં બાંધકામ સાથે ઉભા કરી દેતા વિપક્ષે આખો મામલો કલેક્ટર સુધી પહોંચાડતા કલેક્ટરે ચીફ ઑફિસર અને શોપ ઇન્સ્પેક્ટરને વેપારીઓ કાયમી ધોરણે ફૂટપાથ પચાવીને બેસી ન જાય તે જોવા તાકીદ કરી છે.